section_heading: Povijest
paragraph_text: 23. svibnja 2019. u Nacionalnom centru za robotsku kirurgiju Kliničkog bolničkog centra Zagreb predstavljen je najnoviji robotski sustav, a koji je prije predstavljanja radio već dva tjedna.<ref>HRT Vijesti Predstavljen novi robotski sustav u KBC-u Zagreb 23. svibnja 2019., pristupljeno 5. veljače 2020. Sustav je stigao nakon deset godina intenzivnog lobiranja hrvatskih kirurga da se robotika konačno počne uvoditi i u hrvatske operacijske dvorane. Rad robotskog sustava zasnovan je na laparoskopskoj kirurgiji, pruža veću preciznost i bolju vizualizaciju u malom operativnom polju, čega je ishod kraći operacijski zahvat, manji broj komplikacija i manja potrošnja krvnih pripravaka tijekom operacije te za pacijenta brži i lakši oporavak te kraći boravak u bolnici. Prvo je uveden sustav za urološke operacije, a planira se uvesti robotiku i u ostale kirurške struke, da bi se približili svjetskom standardu, gdje se operiraju karcinomi prostate, tumori u trbušnoj šupljini i prsnom košu, te rade brojni ginekološki zahvati. Ministarstvo zdravstva planira uskoro proširiti robotske tehnologije u što više hrvatskih bolnica. Namjerava ga sprovesti kroz Nacionalni centar za robotiku, već u osnivanju, kojemu će sjedište biti u KBC-u Zagreb. U početku će se rad Centra temeljiti na intenzivnoj suradnji KBC-a Zagreb, Kliničke bolnice Dubrava i Fakulteta strojarstva i brodogradnje Sveučilišta u Zagrebu.<ref>KBC Zagreb Novosti: Novi robotski sustav u KBC-u Zagreb – KBC Zagreb 23. svibnja 2019., pristupljeno 5. veljače 2020.